Prepara’t pel 2018: canvis de la llei per autònoms - Previsión Mallorquina\nPrepara’t pel 2018: canvis de la llei per autònoms\nAny nou, vida nova, objectius, plans… i canvis! En aquests últims ens centrarem en el post d’avui: exactament en algunes de les noves mesures que portarà el 2018 pels autònoms i professionals liberals.\n1. Pels nous autònoms, hi haurà canvis a les bonificacions de la quota d’autònoms:\n– Ampliació a 1 any la tarifa plana per a nous autònoms a 50€.\n– Serà possible tornar a ser autònom per segona vegada i beneficiar-se de la tarifa plana. L’única condició serà que hagin passat com a mínim 3 anys des de la baixa.\n2. Modificacions en les despeses deduïbles en el IRPF:\n– Als autònoms que treballin des de casa, aquest punt els interessa –i molt!- ja que podran deduir-se un 30% (de la part de l’habitatge que afecta a la activitat) dels subministraments d’aigua, gas, electricitat, telefonia i internet. Per a que aquesta deducció pugui fer-se efectiva, l’emprenedor ha d’haver notificat a Hisenda que treballa des de casa.\n– Les dietes i manutenció de l’autònom podran deduir-se sempre que es deguin al desenvolupament de l’activitat econòmica i que es produeixin en establiments de restauració i hostaleria. Per deduir-les, s’hauran d’haver pagat de forma electrònica i s’haurà de disposar de la factura corresponent. Una última qüestió a tenir en compte: quina quantitat es podrà deduir l’autònom com a despeses de manutenció? Doncs la xifra màxima de 27,27€ diaris i de 48€ a l’estranger.\n3. En tercer lloc, les noves mesures incorporen canvis en el Régimen Especial de Trabajadores Autónomos (RETA), totes elles amb la finalitat de fer més just el sistema de cotització:\n– Fins ara l’autònom pagava la quota per mesos complets. Això canviarà en el 2018: pagaran per dies reals, és a dir, cotitzaran des del dia efectiu de l’alta i fins el dia en que es donin de baixa.\n– El límit en el nombre d’altes i baixes al llarg d’un any serà de tres vegades; pagant, com hem mencionat en el punt anterior, la part proporcional de la quota des de la data d’alta i no comptant la mensualitat completa.\n– En lloc de tenir dos terminis per sol·licitar un canvi de cotització, a partir de gener del 2018, els autònoms en tindran quatre.\n4. Un últim canvi que comentarem està relacionat amb la contractació de familiars:\n– L’autònom podrà contractar a familiars, independent de que aquests visquin o no en el mateix habitatge que l’autònom contractant.\n– Actualment, les ajudes només són concedides en els casos de contractar a familiars menors de 30 anys o a un familiar menor de 45. A partir del 2018, aquests límits en el nombre de contractacions i en el perfil del treballador no existiran.\nTot i que l’any nou vingui carregat de canvis i novetats, el que no ha de canviar mai es la teva estabilitat econòmica en cas de baixa laboral. Per la teva tranquil·litat, tenim l’assegurança Élite-Professional.\nassegurança baixa laboral Autònoms llei autònoms\nConsells per gestionar l’estrès sent autònom\nPrepárate para el 2018: cambios en la ley para autónomos\nCom afecta l’epidèmia de grip als autònoms?\nFidel a la seva cita hivernal, la grip ha arribat aquest hivern més forta que mai. Baixes laborals, urgències col·lapsades i molts contagis són símptomes inequívocs de l’arribada d’aquest virus estacional, que aprofita la caiguda de temperatures a l’hivern per quedar-se unes setmanes. Els treballadors per compte propi són un col·lectiu vulnerable, sent la grip una de les causes més comunes de baixa laboral.\nEl 50% dels nous autònoms són dones\nLes treballadores autònomes s’han consolidat i representen ja el 48,5% dels nous autònoms del 2016, segons ha donat a conèixer la Federació Nacional d’Associacions de Treballadors Autònoms (ATA). Aquesta xifra suposa el major creixement del col·lectiu, que se situa ja per damunt del número de dones autònomes que hi havia abans de la crisis.\n6 pel·lícules que tot emprenedor ha de veure (part II)\nVeure pel·lícules motivadores i amb un rerefons empresarial, de negocis i d’emprenedors pot resultar de gran ajuda pels autònoms. Fa un any ja et vam recomanar 6 films ideals per a treballadors liberals i, en el post d’avui, et proposem noves pel·lícules per motivar-te i formar-te com emprenedor.


Sóc un expert, no necessito anglicismes. - Dirección financiera de la PyME\nYou are here: Home › Català › Sóc un expert, no necessito anglicismes.\n← Recursos humanos NO. Personas SI.\nSoy un experto, no necesito anglicismos. →\nSóc un expert, no necessito anglicismes.\nUn expert que no utilitza anglicismes ni tecnicismes complicats sembla que no és un expert.\nDisculpin, No hi estic d’acord!\nL’article d’avui sorgeix davant d’una situació que cada vegada es repeteix més i que entenc que és absurda.\nEl raonament que s’està estenent és “Si algú no utilitza anglicismes no sap de la matèria” o el que ve a ser el mateix “Quants més anglicismes puguis incorporar al discurs, més expert seràs.”\nLa meva àrea d’experiència és la de les finances empresarials.\nCrec sincerament que els meus coneixements en aquest àmbit són suficients com per poder-me considerar un expert en la matèria, (encara que òbviament no ho sé tot).\nPer exemple, sé què vol dir “Cash Flow”.\nFins i tot sé pronunciar-ho amb un accent més que acceptable. (El meu accent és més aviat anglès, no americà, però sens dubte acceptable 😉 )\nQuan en el meu discurs (sigui en l’empresa o en la docència) em refereixo al flux de caixa els meus interlocutors em miren com si jo fos un ignorant.\nSenyors, no només sé el terme en anglès, m’he pres la molèstia de entendre’l. De traduir-lo i, el que penso és més important, incorporar-lo als meus coneixements.\nLa traducció estricta serà flux de caixa.\nEn finances abans l’anomenàvem “tècnicament” flux de tresoreria.\nAra sembla que està de moda l’anglicisme “Cash flow.”\nTant flux de caixa com flux de tresoreria entenc que són opcions vàlides.\nSi utilitzo flux de caixa és perquè em sembla que l’interlocutor mitjà (no avesat en finances) li resulta més “cordial” el terme caixa, més entenedor. Sembla que tresoreria és més tècnic, menys col·loquial.\nIgualment parlaré de rendibilitat abans que de ROE, de rendiment abans que de ROI, etc.\nSenzillament no m’agrada “parlar rar”. Prefereixo que m’entenguin!\nExpert. Utilitat del idioma.\nEntenc que l’idioma, el que sigui, ha de servir per entendre’ns.\nSi estem parlant en català prefereixo els termes en català,\nSi estem parlant en castellà prefereixo els termes en castellà,\nSi estem parlant en anglès prefereixo els termes en anglès, etc.\nCrec que hem d’utilitzar termes i / o expressions d’altres idiomes només quan això aporti millor contingut al discurs.\nPer exemple hi ha expressions de cada idioma que són intraduïbles.\nSi en català dic “Déu n’hi do” potser en castellà hauré de traduir per “Caramba”, però en la traducció es perd una mica de l’esperit de l’expressió.\nO si en castellà dic ” Hablando en plata” no podré traduir per “Speaking in silver”. La qual cosa originarà un somriure (com a mínim) en qui entengui l’origen de la traducció literal mentre que l’anglès es quedarà “in albis” (llatí = a la inòpia o en blanc)\nPer què he de imposar al meu interlocutor que, a més d’entendre el concepte que pretenc transmetre, conegui l’expressió en un idioma diferent?\nEll no és un expert! O no té per què ser-ho!\nExpert. Coneixements globals.\nSi utilitzo termes “globals” vol dir que en sé més?\nMés aviat, sovint, vol dir que no m’he pres la molèstia de fer una traducció adequada per facilitar l’enteniment.\nÉs a dir, al meu entendre, si uso anglicismes sovint el que demostro és que no m’interessa tant que m’entenguin com simular que tinc coneixements. Sincerament, jo prefereixo que m’entenguin!\nSembla ser que va ser Albert Einstein que va dir allò de “No entens realment alguna cosa a menys que siguis capaç d’explicar-la a la teva àvia.”\nDoncs les meves àvies no entenien els anglicismes, preferien que les coses els hi expliquessin “per ximples” (Encara que alguns dirien per “dummies”).\nI si em prenc la molèstia de “traduir” és perquè sóc un expert, no un poca-solta. Sigui dit amb tot el meu respecte a qui prefereixi utilitzar anglicismes amb coneixement, no per vagància i / o desconeixement.\nSovint l’excusa és:\n“Saps? És que a la meva empresa som molt globals i ens comuniquem en un argot propi “\nPrimer, quan comences per “És que …”, mala senyal. Estàs buscant excuses.\nEm sembla que és una globalitat mal entesa.\n¿No serà que és més còmode usar l’anglicisme i que l’esforç d’entendre’l el faci un altre?\nO citant Henry Ford “Pensar és el treball més difícil que existeix. Potser aquest sigui el motiu pel qual tan poques persones ho facin. “\nSegon, per què m’imposes que jo, que no pertanyo a aquest grup tancat, conegui aquest argot? Potser no vols que t’entengui? Llavors, és per falta de respecte?\nSi utilitzo termes “globals” potser pretenc demostrar que parlo idioma (es)?\nSi és així, ¿Això que aporta als meus coneixements com a expert en finances (o en el que sigui)?\nSóc un expert.\nDeixin-me demostrar que sóc expert en el meu àmbit:\nPerdó per auto-citar-me, però repassant els articles ja publicats en aquest blog veig que en 29 octubre 2010 vaig publicar “Rating” i “Scoring” i deia que:\n“Primer de tot he de reconèixer que em disgusta el mal ús que fem del nostre estimat castellà i la tendència actual a utilitzar anglicismes. (Sens dubte preferiria utilitzar catalanicismes!). Tristament, he de reconèixer que és una guerra perduda. Quan vaig acabar la carrera, davant puntes de demanda ens vèiem obligats a “subcontractar”, més tard vam començar a “externalitzar” i en l’actualitat realitzem “outsourcing”. Amb això demostrem ser més globals, però la necessitat és la mateixa! I no sembla que l’anglicisme aporti res de nou. “\nGairebé 5 anys després continuo pensant el mateix.\nLlavors ja referia un cert temps en l’àmbit financer.\nFixeu-vos, si us plau, en què comentava que en acabar la carrera parlàvem de puntes de demanda, després externalitzàvem i ara gestionem outsourcing. Això suposa un lapse prolongat de temps, és a dir, “antiguitat”.\nAixí que si més no experiència en tinc.\nLa que tenia llavors i 5 anys més ( 🙂 🙂 )\nSegons el diccionari català, expert és:\n1 adj i m i f Versat en la coneixença d’una cosa per la pràctica. Un pilot expert. Una mà experta.\n2 m i f Persona versada en la coneixença d’una cosa i que s’encarrega de decidir en cas de litigi sobre aquesta; pèrit.\n3 adj p ext Que denota coneixença i pràctica.\nRespecte de la primera accepció aquest mateix blog demostra pràctica, porto anys (just acabo de complir el cinquè) practicant el tema.\nRespecte de la segona i tercera accepcions de nou el propi blog demostra una certa especialització. També hi ha articles d’actuacions pericials, que caldria englobar en la segona de les accepcions\nI no hi ha més accepcions, per tant la utilització de termes estrangers no suposa experiència.\nNo cal utilitzar anglicismes per demostrar experiència.\nEns entendrem millor si no obliguem a aprendre idiomes en els nostres interlocutors.\nAquest article: una necessitat\nBenvolgut lector, si has arribat fins aquí, moltes gràcies per la teva paciència. I si us plau, disculpa que avui no hagi referit cap concepte financer.\nAquest article suposava per a mi una veritable necessitat. Necessitava “denunciar” lo absurds que ens estem tornant al valorar els experts.\nUn expert és qui té coneixement de la matèria que es requereix.\nNo és expert aquell que parla amb paraules que, sovint, ni ell mateix és capaç d’explicar.\nMoltes gràcies per la teva comprensió i per permetre’m esplaiar-me.\nDarrera revisió: 19 d’octubre 2015\nInterpretando el VAN y la TIR. 2.872 vistas\nEl apalancamiento financiero. Concepto y cálculo. 1.404 vistas\n¿Por qué planificar? 981 vistas\n¿Qué es el resultado de explotación? 444 vistas\nTasa de rendimiento interno (TIR) 404 vistas


Barri Històric de la Ciutat Portuària de Valparaíso - Kalam\nBarri Històric de la Ciutat Portuària de Valparaíso\nBarri històric de la ciutat portuària de Valparaíso, declarat Patrimoni Mundial per la UNESCO el 2003\nLa ciutat colonial de Valparaíso representa un exemple perfecte del desenvolupament urbà i arquitectònic a l’Amèrica Llatina durant el segle xix. En un escenari natural incomparable, els carrers s’adapten sinuosament a la topografia, generant perspectives interessants i racons que contrasten amb la planificació en quadrícula aplicada a les àrees planes de la ciutat. Es preserven especialment bé alguns elements de la primera època industrial, com els nombrosos ascensors o funiculars que faciliten la connexió entre els seus turons i pujols.\nEls professionals de Kalam al país intervenen en la rehabilitació integral de l’edifici del Museu Universitari del Gravat, situat al cor del barri històric, que contindrà una de les col·leccions més grans d’aquesta disciplina artística a Xile. Intervenen integralment en la seva estructura de fusta, amb reforços i la reparació d’esquerdes, tot des del màxim respecte per l’estil i el disseny constructiu original que exigeix un immoble situat en una àrea amb aquesta declaració. També treballem en l’ascensor Monjas, que, encara que es troba al límit de la zona de protecció, disposa igualment de les característiques constructives típiques de les joies industrials conservades a la ciutat i exigeix una intervenció amb la màxima minuciositat i delicadesa.


Existeix una arquitectura catalana? | Jordi Badia (AxA) - arqxarq\nDit d’una altra manera, si hi ha un fil conductor que uneixi arquitectures tan diverses com les de Gaudí, Jujol, Coderch, Sert, Bohigas, Miralles… i si aquest fil es conserva en la pluralitat i diversitat d’arquitectures contemporànies catalanes que s’estan produint en aquest moment. No deu ser casualitat que sigui precisament als països petits on es desenvolupa una arquitectura de qualitat a la qual, dins de la seva heterogeneïtat, se li pot reconèixer una condició col·lectiva. Fa uns anys tots lloàvem l’arquitectura holandesa, expressiva i arriscada, que va influenciar enormement el panorama arquitectònic internacional de la mà d’arquitectes com Rem Koolhaas, MVRDV,Wiel Arets, etc.\nMés tard també vam ser capaços de parlar de la fascinació que ens causava l’arquitectura suïssa, basada en la simplicitat i una execució impecable. Arquitectes com Zumthor, Olgiatti, Bearth Deplazes, Miller Maranta, etc. i les seves ensenyances en escoles com l’ETH de Zuric i l’Accademia di Mendrisio han generat un cos teòric i construït envejat internacionalment. Darrerament es parla força de l’arquitectura belga, i més concretament de la de Flandes, la qual, amb una gran quantitat d’estudis joves i amb talent, està proposant una arquitectura que va més enllà de les seves individualitats per valorar-se pel seu conjunt i que manté certes característiques comunes. Doncs bé, de la mateixa manera que parlem d’aquestes arquitectures també es pot parlar d’una arquitectura catalana que posseeix uns trets diferencials i recognoscibles compartits per la majoria d’arquitectes que ens hem format i que treballem en aquest país. A l’hora de definir quins són aquests trets característics i diferencials, jo m’atreviria a resumir los en cinc conceptes: lloc, matèria, construcció, tradició i sentit comú. Tradicionalment, l’arquitectura catalana ha partit sempre d’una anàlisi acurada del lloc on s’implanta i de la voluntat d’adaptar-se al seu entorn sense distorsions. Una arquitectura modesta que molts cops desapareix per fondre’s en el conjunt i que d’altres busca construir un lloc al mig del desordre, posant sempre el que és col·lectiu –és a dir, la ciutat– per davant del que és individual –l’arquitectura–. Escollint els materials entre els que hi ha més a prop, perquè construeixin una arquitectura sense artificis, que sigui capaç d’integrar-se amb naturalitat. Definint molts cops la forma de la manera més fàcil possible, en funció de la seva materialització constructiva. Amb una voluntat de seguir la tradició sense renunciar a la seva necessària contemporaneïtat i amb un pragmatisme i un sentit comú que han estat la base de la seva sostenibilitat econòmica i energètica molt abans que aquests termes fossin incorporats al nostre vocabulari. Aquests són valors que la majoria dels arquitectes d’aquí compartim i hem compartit al llarg dels anys. Des de Jujol, amb la seva mirada amable i irònica cap a l’entorn rural i el seu particular ús dels materials més humils –en què tant s’hi valia una caixa de fusta com un porró–, fins a l’arquitectura d’Enric Miralles –per anomenar un dels arquitectes d’accent més personal, inclassificables i a la vegada influents que ha tingut aquesta terra– podem dibuixar un fil de continuïtat que arriba fins ara mateix,amb arquitectes que gaudeixen d’un ampli reconeixement internacional, com són RCR, Mateo, Llinàs, Ferrater, Bonell, Pinòs, etc. Aquest fil conductor és perfectament compatible amb la diversitat dels que l’integren i construeix un univers creatiu que per força inclou personalitats diferenciades. Aquests cinc punts en comú poden semblar obvis aquí a casa nostra, però esdevenen característics i remarcables quan sortim a fora a projectar o ensenyar, i construeixen un cos teòric molt valorat amb una personalitat pròpia i diferenciada. És necessari assumir i reivindicar aquests valors col·lectius per començar a construir una identitat que ens identifiqui i ens permeti tornar a ocupar una posició central en el debat arquitectònic internacional. En aquests moment de canvi i incerteses, tenim moltes coses a dir.\nArticle publicat el 5 de novembre de 2012 al diari Ara


Locazione Turistica Holes.4 Poggibonsi Itàlia - Ofertes d'hotels amb els MILLORS DESCOMPTES EN LÍNIA\nMés informació sobre Locazione Turistica Holes.4\nAl visitar Castellina in Chianti, vosté es sentirà com a casa a Apartment La Vigna Castellina Chianti, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment La Vigna Castellina Chianti ofereix un servei impecable i compleix amb totes les exigències dels més experimentats viatgers. L'hotel ofereix habitació familiar per garantir el més gran comfort possible als seus clients.\nGaudiu de les comoditats d'alta gama com ara calefacció, aparell de televisió, TV satèl•lit/cable, nevera, renta vaixelles per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Apartment La Vigna Castellina Chianti és una elecció inteligents per a viatgers a Castellina in Chianti, i ofereix una estada relaxant i sense molèsties.\nCal que informeu el Locazione Turistica Holes.4 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 150 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Club Nàutic Llançà - Campionat social de creuers\nDEL CLUB NÀUTIC LLANÇÀ (6ª PROVA)\nEl programa d'activitats del club preveu el dissabte 30 de juliol del 2005 com el dia de la celebració de la sisena prova del campionat social de creuers del 2005.\nPrement l'hipervincle que figura a continuació podreu accedir al programa de la mateixa.\nPrograma de la sisena prova campionat social de creuers\nAquest dia, dissabte 30 de juliol del 2005, seguint les previsions ha tingut lloc la celebració de la sisena i darrera prova del campionat social de creuers del Club Nàutic Llançà 2005, en la mateixa hi han pres part les següents embarcacions "NAIRAM II", de Víctor Soler, "MAR BRAVA II", de Josep Valldeperas, i "AMANTINA", de Lluís Casellas.\nLa prova a començat amb la preceptiva reunió de patrons, celebrada de bon matí a la seu del club llançanenc, en el transcurs de la qual s'han donat les instruccions corresponents a la prova esportiva. Aquesta reunió ha coincidit amb la que els representants del club celebraven en aquell moment amb els participants en la neteja submarina de la platja del Cau del Llop (podeu trobar més informació sobre aquesta activitat accedint a l'apartat corresponent de la pàgina "Novetats i notícies" d'aquesta web).\nA migdia ha començat el procediment d’inici de la regata, entre el vaixell comitè i la boia situada en aigües davant el port de Llançà.\nEl recorregut format per un triangle, amb una boia davant el port de Llançà, l'altra prop de Colera i la tercera al mig de la badia.\nEl vent de tramuntana ha perdurat al llarg de la regata.\nEn acabar, els regatistes del club s'han ajuntat amb els cabussadors i col·laboradors a les instal·lacions de la llotja del Port de Llançà, cedides per la Confraria de Pescadors del Port de Llançà, a on han pogut gaudir d'un àpat de germanor ofert pel Club Nàutic Llançà.\nLes fotografies que figuren a continuació, recullen moments de l'activitat.\nPrement el botó que figura a continuació trobareu la classificació de la regata.\nClassificació sisena prova campionat social de creuers


Albiol demana la compareixença urgent de Puigdemont al Parlament pel cas Efial i Ciutadans vol que s'obri una comissió d'investigació a la cambra catalana sobre aquest afer\nRedacció 05/07/2016 - 13.43 Actualitzat 05/07/2016 - 23.13\nConvergència ho té clar. Acusa el ministre de l'Interior en funcions, Jorge Fernández Díaz, d'estar al darrere de la macrooperació policial en ajuntaments catalans per possible corrupció. L'objectiu: fer-los mal a ells i al procés sobiranista. Ho ha afirmat el coordinador de Règim Intern de CDC, Francesc Sánchez, que no creu que sigui casual que tot plegat passi tres dies abans del congrés convergent, i parlava en aquests termes del titular d'Interior en funcions:\n"Mentre hi hagi el senyor Fernández Díaz com a ministre de l'Interior, qualsevol actuació d'aquest estil tindrà l'ombra de sospita que hi ha hagut al darrere una voluntat de fer mal al nostre partit, entre d'altres coses, per fer mal també al procés."\nTot i els escorcolls, Sánchez assegura que estan molt tranquils:\n"Tenim absoluta tranquil·litat i la certesa que els nostres alcaldes, així ens ho han comunicat, tenen la tranquil·litat que tot s'ha fet, des del punt de vista administratiu, de manera correcta. Per tant, ens fa la sensació que el ministre, en aquest cas, actua més com a director d'un 'reality show' que no pas com un ministre de l'Interior d'un país democràtic."\nFrancesc Sánchez ha defensat també la gestió feta per Carles Puigdemont al capdavant de l'Ajuntament de Girona, que assegura que ha estat impecable i transparent.\nAlbiol vol que Puigdemont aclareixi el cas i C's demana que s'investigui\nDes del PP català, però, el seu líder, Xavier García Albiol, ha exigit la compareixença "urgent" de Puigdemont al Parlament "si es confirma que va adjudicar contractes a dit" a Girona, en la seva etapa anterior d'alcalde. Albiol ha recordat que la denúncia inicial va provenir d'una exregidora d'ERC a Torredembarra, al Tarragonès. El dirigent popular ha dit:\n"Volem ser prudents i responsables, i estarem a l'expectativa de com evolucionen els fets, però per una qüestió de tranquil·litat, el president Puigdemont ha de donar una explicació."\nPoc abans, en declaracions a RNE-Ràdio4, Albiol ha advertit que si el president de la Generalitat no compareix de forma "voluntària i solemne" al Parlament entre avui o demà, o no mostra la voluntat de fer-ho, el seu partit pensa registrar una petició urgent de compareixença perquè "expliqui la seva versió".\nCiutadans ha demanat la creació d'una comissió d'investigació al Parlament sobre el cas Efial. Ho ha indicat el diputat Fernando de Páramo, que ha remarcat que la comissió d'investigació específica sobre la contractació pública dels ajuntaments serà sol·licitada formalment en els pròxims dies, després de parlar amb els altres partits, ja que, com a mínim, es requereix que la demanin dos grups perquè pugui prosperar.\nEl PSC, a través de la seva portaveu, Eva Granados, no veu "necessària" la creació d'una investigació parlamentària i insta els grups a fer servir la comissió d'estudi sobre corrupció en marxa. La diputada socialista s'ha mostrat confiada que el president de la Generalitat, Carles Puigdemont, donarà explicacions que serveixin per "esvair qualsevol ombra" arran de l'operació de la Guàrdia Civil relacionada amb la consultora Efial.\nTant Catalunya Sí que es Pot com la CUP també han rebutjat sumar-se a la petició de comissió d'investigació sobre corrupció que proposa Ciutadans. Ho han anunciat els seus portaveus parlamentaris, Joan Coscubiela i Albert Botran, als faristols del Parlament.\nLa presa de possessió dels consellers continua en l'aire\nEl Govern acusa Fernández Díaz de ser l'autor intel·lectual de l'operació Tèrmyca


Taksimparis Apartments Istanbul Turquia - Ofertes d'hotels amb els MILLORS DESCOMPTES EN LÍNIA\nEstudi (2 Adults) - Annex - Llit\nSehit Muhtar Mah. Corbaci Sok. No:4 Beyoglu, Beyoglu, Istanbul, Turquia, 34300 - Veure al mapa\nApartament Àtic - Annex (Penthouse Apartment - Annex)\nMés informació sobre Taksimparis Apartments\nBen posicionat a Beyoglu, Taksimparis Apartments és un lloc ideal d'inici d'excursions a Istanbul. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Taksimparis Apartments asseguren una estada plaentera als seus clients. Els clients de l'hotel poden gaudir de magatzem d'equipatge, transport hotel/aeroport, restaurant, conserge, caixa forta.\nL'ambient de Taksimparis Apartments es reflexa en cada habitació. aire condicionat, calefacció, servei de despertador, escriptori, balcó/terrassa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Taksimparis Apartments és la vostra destinació si buscau allotjament de qualitat a Istanbul.\nMuseu Hagia Sofia - 3,26 km\nMesquita Blava - 3,62 km\nPalau de Topkapi - 2,75 km\nCisterna de Yerebatan - 3,27 km\nGran Bazar - 3,24 km\nTorre de Gàlata - 2 km\nPlaça de Sultahahmet - 3,38 km\nGaleria d'Art República de Taksim - 160 m\nCentre d'Art i Cultura Akbank - 170 m\nThe Bosphorus Bridge - 230 m


Creix el 60% la incorporació de joves al camp en el període 2015-2018 - Regió7 :: El Diari de la Catalunya Central\nCreix el 60% la incorporació de joves al camp en el període 2015-2018\nJordà posa en valor les polítiques que porta a terme Agricultura per afavorir el relleu generacional al sector agrari\nacn / redacció 18.03.2019 | 14:37\nUn total de 2.011 joves s'han incorporat al sector agrari entre els anys 2015 i 2018, una xifra que representa un increment el 60% en relació amb el període 2011-2014, en el qual es van comptabilitzar unes 1.200 incorporacions. Les dades les ha donades a conèixer la consellera d'Agricultura, Teresa Jordà, durant la cloenda del IV Aplec de joves al camp, que s'ha celebrat aquest dilluns en el marc de la 147a Fira de Sant Josep de Mollerussa.\n"Des de l'arribada de la consellera Meritxell Serret al capdavant del Departament d'Agricultura l'any 2016 i fins avui, hem incorporat 2.011 joves al món agrari. Ha augmentat un 60% la incorporació respecte de l'etapa anterior equivalent, 2011-2014, període en què les incorporacions van ser 1.200".\nLa consellera ha atribuït aquest augment a eines posades en marxa pel Departament com ara el programa Odisseu, que es du a terme conjuntament amb la Direcció General de Joventut del Departament de Treball, per fomentar el retorn dels joves al territori, i a la formació impartida a les diferents Escoles Agràries de Catalunya. "Quan vam arribar al Departament, el nombre total d'alumnes era al voltant dels 9.000 anuals. Enguany, passem dels 12.000, una xifra record que demostra la fortalesa de les Escoles i la nostra voluntat", ha subratllat Jordà.\nLa consellera ha remarcat "la necessitat de valoritzar la professió de pagès perquè sigui un motor d'atracció de talent cap al sector agroalimentari", i, per això, "treballem en la posada en funcionament de noves eines com ara la figura del Dinamitzador de Joves per acompanyar el/la jove en el seu procés d'instal·lació, una Oficina Jove al portal Ruralcat, amb tota la informació necessària sobre ajuts i tot tipus de tràmits, i un Observatori Jove per a seguir l'evolució dels joves agricultors a Catalunya".\nTeresa Jordà ha destacat la importància que aquests joves "s'orientin vers els interessos del consumidor i coneguin bé les diferents parts de la cadena de valor, no només la de producció, sinó la part final de la cadena, allà on s'aporta més valor als productes". "Som conscients que, per fer-ho, heu d'estar ben formats". Precisament, amb aquest objectiu, l'any passat es va posar en marxa un curs de gestió empresarial i financera d'aquests models de negoci, articulat pel Departament, que el curs 2018 va comptar amb 1.800 alumnes, ha recordat la consellera.\n"L'agricultura i la ramaderia del dia de demà és a les vostres mans. Sou el món rural d'avui i teniu l'oportunitat de pensar i fer com voleu que sigui el de demà. Sou el relleu d'una de les professions més antigues de la Humanitat. I d'una professió que sempre tindrà sentit i cabuda en aquesta societat", ha dit la consellera. Jordà ha clos la seva intervenció afirmant que els joves "formeu part d'un projecte important per al futur del nostre país, perquè apostem pel sector agroalimentari com a motor de l'economia catalana, i pels millors professionals capaços de liderar-lo".


Magic Memories trasllada el Camp Nou a l'aula hospitalària de l'Hospital Parc Taulí | Fundació Barça\nMagic Memories trasllada el Camp Nou a l'aula hospitalària de l'Hospital Parc Taulí\nL'activitat s’emmarca en una col·laboració de la Fundació Barça amb l’empresa Magic Memories i es duu a terme gràcies a empleats voluntaris\nNens i nenes de l’Hospital Parc Taulí de Sabadell han gaudit d'un dia especial, que els ha fet oblidar per uns instants la seva estada al hospital. Gràcies al croma instal·lat per Magic Memories a l’aula hospitalària, els infants s'han fet diverses fotografies personalitzades amb el Camp Nou de fons i al costat dels jugadors del primer equip de futbol. Aquesta acció finalitza amb l’entrega d’un llibret personalitzat amb les fotografies lliurat pels mateixos voluntaris de Magic Memories.\nD’altra banda, i amb l’objectiu d’amenitzar l’espera entre fotografia i fotografia, l’acció també ha contemplat una experiència blaugrana immersiva. A través d’unes ulleres de realitat virtual, els nens i nenes han visualitzat, en 360 graus, imatges úniques de jugadors i els millors moments de la història del Club.\nLes situacions d'ingrés i de tractament en un hospital són moments de dolor, incertesa i incomprensió per als pacients i les seves famílies, però especialment per als infants.\nAquesta iniciativa s'emmarca dintre el projecte Espais Hospitalaris, que al mateix temps, forma part del Programa Benestar Emocional Pediàtric de la Fundació Barça, que té com objectiu la millorar del benestar dels infants ingressats o del centre de dia a través de reforçar les seves emocions positives.\nGràcies al bons resultats i als feedbacks positius per part del personal sanitari, del propi equip de Magic Memories i de la Fundació Barça, durant la prova pilot realitzada a la temporada 17/18 en què van participar 96 nens/es, la Fundació ha apostat per integrar dintre del programa de la Fundació com una acció estable.\nEn aquest sentit, i al llarg de la temporada actual, la Fundació ofereix aquesta acció als sis hospitals pediàtrics amb qui la Fundació té una aliança: Hospital Sant Joan de Déu, Vall d'Hebron, Hospital Sant Pau, Hospital Germans Tries i Pujol, Hospital Parc Taulí i Hospital de Nens de Barcelona.\nFundada l'any 1995, Magic Memories Group és líder mundial en fer somriure a la gent. Magic Memories és una empresa especialitzada en disseny i captura de fotos i vídeos personalitzats per commemorar les experiències més emocionants.\nA més de col·laborar en les activitats als hospitals, Magic Memories també està ubicada en les instal·lacions del camp nou i del Museu on, diàriament, creen experiències fotogràfiques als visitants mitjançant un croma amb les copes o els jugadors.


Èxit21 - Entrevista Lluís Permanyer on Vimeo\nÈxit21 - Entrevista Lluís Permanyer\nJordi Riu, periodista, membre de l'Equip de Redacció d'Exit21, entrevista a Lluís Permanyer.\nLluís Permanyer i Lladós: (Barcelona, 1939) és un periodista i assagista català.\nFill de Lluís Permanyer Grifol i Maria Lladós Martí. Es va llicenciar en Dret, però s'ha dedicat des de molt jove al periodisme: va col·laborar a la revista Destino, on va donar a conèixer el Qüestionari Proust i, des de 1966, escriu habitualment La Vanguardia. Home reconegut per la professió, ha guanyat els premis Luca de Tena (1969) i Ciutat de Barcelona de periodisme (1987).\nAtret per la seva ciutat natal i bon coneixedor de la seva història, n'ha esdevingut cronista oficial i ha escrit diversos llibres sobre aquest tema.


Mor per Covid el mestre xocolater vinculat a Benavarri Lluís Morera » Temps de Franja\nMorera es va dedicar professionalment des de jove al món de la xocolata, encara que en els seus inicis va començar treballant en un banc a Barcelona, la seva ciutat natal, una activitat que no li satisfeia.\nVa confessar en més d’una ocasió que s’avorria fins que un dia, en passar per la pastisseria Santa Clara, prop de Via Laietana, va veure un cartell en el qual demanaven un aprenent: “Vaig entrar i em vaig quedar cinc anys”.\nEn el seu període d’aprenentatge, va recórrer pastisseries de diversos països fins que va obrir el seu propi negoci a Terrassa a principi dels anys 70.\nEls seus innovadors sistemes de treball i la seva visió comercial li van servir també per a col·laborar amb la indústria xocolatera i, d’aquesta manera, va assessorar empreses com Chocovic o Xocolates Valor.\nEn 2004, va aconseguir un rècord Guinness després d’elaborar el cor de xocolata més gran del món, per al qual va emprar 7.000 quilos.\nLa construcció a la plaça Colón de Madrid de l’enorme cor de xocolata, de cinc metres d’ample per quatre d’alt, va durar cinc dies i va involucrar un equip de 10 persones, liderades per Morera.\nAquest mateix any es va unir a la família de Xocolates Brescó, a Benavarri on fins ara exercia com a director.\nDes d’aquesta empresa familiar ribagorçana han indicat que la seva mort ha estat molt sentida en l’equip de treball, integrat per 15 persones i del qual també forma part el seu fill.\nSegons han destacat, era un dels xocolaters “més reconeguts i millor catalogats a Espanya” i de continu era requerit per divulgar el seu coneixement i experiència des de diferents punts de la península.\nMorera ha deixat la seva empremta en pastissos i bombons, encara que el que més li agradava elaborar eren les mones de Pasqua.\nEl guardonat pastisser era membre de la Chain de Rotisseurs francesa i en determinades èpoques es va formar en pastisseries de tota Europa.\nEls seus sistemes pioners per a elaborar bombons i figures de Pasqua el van portar a ser mestre xocolater i tècnic en xocolates durant 20 anys a l’empresa Chocovic.\nEl 1990, gràcies a la seva revolucionària tècnica en l’elaboració de bombons artesans, va aconseguir interessar a una de les empreses capdavanteres a Espanya, Xocolates Valor, on exercia com a col·laborador i va treballar amb figures de la cuina com Albert o Ferran Adrià.\nLluís Morera. / Dulcypass


Sorli Emocions (Vilassar de Dalt) | Maresme Gourmet Sorli Emocions (Vilassar de Dalt) | Maresme Gourmet\nSorli Emocions (Vilassar de Dalt) Una botiga per gourmets amb un restaurant de disseny\nArticle publicat: Juny 2016\nConstruït als afores de Vilassar de Dalt, molt a prop de la sortida de l’autopista que connecta amb Barcelona, trobem l’espai gastronòmic del Sorli Emocions. Una botiga feta a mida per gourmets, que a més d’oferir una selecció de productes sibarites digna del mateix paradís, compta amb un petit restaurant de disseny especialitzat en cuina mediterrània.\nIdeal tant per gaudir d’un àpat informal a base de pa amb tomàquet i embotits dels bons, com per disfrutar de grans degustacions a base de menús delicatessen pensats al mil·límetre, és perfecte per passar una vetllada exquisida, bé sigui acompanyat de la parella o els amics.\nLa cuina del Sorli Emocions es pot dividir en dos grans apartats, un primer dedicat als àpats informals i un segon dedicat a la cuina delicatessen.\nObert i lluminós, l’apartat de l’Emocions dedicat al restaurant és d’aquells que sorprenen el visitant per l’elegància dels seus detalls. I és que tant el seu mobiliari minimalista, com el seu ambient amb tocs escandinaus són d’aquells que deixen empremta en el comensal, i que conviden, amb el seu caràcter transparent, a gaudir d’un àpat suau i distès, ja sigui en un dels seus dos menjadors interiors o a la seva gran terrasseta exterior.\nDestacar en aquest punt, especialment, l’excel·lència del seu servei, format per un equip compacte i ben coordinat, capaç de destil·lar professionalitat en tots i cadascun dels seus moviments. Pel que fa a l’aparcament, comentar que el centre comercial compta amb dos grans pàrquings, un exterior situat a l’entrada del recinte i un altre d’interior ubicat en una de les seves plantes inferiors.\nLiderada pel xef Juan Jiménez, un cuiner de llarg recorregut professional, la cuina del Sorli Emocions es pot dividir en dos grans apartats. Un primer dedicat als àpats informals, on les hamburgueses, les petites tapes i el pa amb tomàquet hi tenen protagonisme. I un segon dedicat a la cuina delicatessen, interpretat per una bona colla de menús degustació, on les receptes contemporànies i la reinterpretació de plats clàssics en són actors principals.\nAixí, dins d’aquest embolcall mediterrani capaç d’oferir dues versions del mateix concepte podem tastar plats tan informals com el seu timbal d’escalivada o el seu platet d’encenalls de pernil; o plats tan especials com el seu arròs caldós amb llamàntol o el seu lluç amb samfaina i pop adobat.\nSi us decidiu a visitar-los, comentar finalment que a nivell de preus, un àpat a base de tapetes i platets pot tenir un cost aproximat d’uns 10 o 15 euros per persona, i que si opteu per un dels seus menús degustació (molta atenció als dijous i al seu menú de l’arròs amb llamàntol que us comentàvem) el seu preu és de 19,90 euros.


L'UNI Girona presenta "El Partit de Totes" a Castell-Platja d'Aro - Diari digital de Ràdio Platja d'Aro\nL’UNI Girona presenta “El Partit de Totes” a Castell-Platja d’Aro\nEl partit es disputarà aquest diumenge, 6 de març, a les 18 h, al Pavelló de Fontajau de Girona amb el Tenerife\nL’Spar Girona ha aprofitat l’exposició Dones Il·lustres, dones il·lustradores que organitza l’Ajuntament de Castell d’Aro, Platja d’Aro i S’Agaró per presentar “El Partit de Totes”.\nA l’acte de la presentació hi ha assistit, per part de l’Uni Girona, Lolita Iglesias, secretaria del club i jugadora històrica del bàsquet gironí, Noemi Jordana, vicepresidenta de l’Spar Girona i María Araújo, segona capitana de l’equip. I per part de l’Ajuntament, el regidor d’Esports, Pedro Torres; i l’alcalde, Maurici Jiménez.\nLa vicepresidenta del club ha agraït a l’Ajuntament de Castell d’Aro, Platja d’Aro i S’Agaró “per deixar-nos fer la presentació de l’acte que organitzem a Girona el diumenge en un lloc tan bonic i tan emblemàtic com és el mirador del Camí de Ronda de S’Agaró”. I és que a part de presentar El Partit de Totes, les representants de l’Uni Girona han pogut gaudir i descobrir les “Dones il·lustres, dones il·lustradores” a Castell d’Aro.\nImatges d’Aniol Resclosa\nEl partit de totes\n“Volem presentar un acte pioner en el món del bàsquet. Aprofitem per reivindicar, malgrat que no puguem fer-ho el dia 8. Hem organitzat una sèrie de petites activitats per donar valor a la lluita per la igualtat, no només en l’esport, sinó que hem volgut reivindicar el paper de les dones en tots els seus àmbits”, ha destacat Noemí Jordana sobre l’esdeveniment del diumenge vinent.\nEn ser preguntada per aquestes activitats, Noemí Jordana subratlla que “aquestes dones són les que ens han portat el dia d’avui on estem, tot i que encara queda molt per fer. Elles van fer els primers passos. El que podem fer per elles és homenatjar-les posant els seus noms a les samarretes liles de les jugadores com a símbol de la dona”. 12 eleccions que, com ha afirmat Noemí Jornada, “el club no es veia amb cor de triar-les” i va organitzar una votació popular amb l’afició gironina amb llibertat d’aportar més noms per a la selecció.\nA part de la samarreta, “abans del partit es llegirà un manifest reivindicatiu. A la mitja part hi haurà un homenatge a les pioneres del bàsquet com a agraïment a tot l’esforç que han fet perquè nosaltres estiguem aquí avui en dia, a part de les intervencions de les autoritats”.\nD’altra banda, Lolita Iglesias ha remarcat l’homenatge a aquestes dones. “Serà un reconeixement a aquestes dones que fa molts anys que treballen pel bàsquet. N’hi ha algunes que es van iniciar jugant a pistes de terra i sempre ens tocava entrenar a última hora, unes condicions molt desfavorables. El bàsquet el vam compaginar amb la nostra feina, amb la família, etc. Recordo que vaig tenir molts problemes per crear l’equip de bàsquet de noies. Sempre ha sigut una lluita constant. Potser no vam ser les pioneres, que ja no hi són, però sí que vam ser les primeres a jugar en una lliga amb cara i ulls. Ho vam aconseguir. Hem seguit molts anys lluitant perquè la dona tingui un millor paper en el món esportiu, tot i que encara ens queda molta feina per fer”.\nA més, també es faran diferents accions per a l’associació Valentes i acompanyades, una associació que té com a objectiu combatre els matrimonis forçats, greu manifestació de violència contra la dona, contra la seva autonomia, integritat física i emocional i en conseqüència contra el seu projecte de vida com a ésser lliure.\nDones Il·lustres, dones il·lustradores\nL’exposició Dones il·lustres, dones il·lustradores, es podrà veure aquest cap de setmana en el transcurs de la Caminada per la Igualtat que uneix els municipis de la Vall d’Aro, justament en el seu pas per Castell d’Aro. El projecte va guanyar el guardó a la millor iniciativa institucional 2021 dels Premis de Comunicació Local Carles Rahola, i ara un segon joc de la mostra forma part del catàleg d’exposicions itinerants que ofereix la Diputació de Girona a ajuntaments, associacions i altres entitats sense ànim de lucre. El seu recorregut es va iniciar el passat mes de febrer a la Biblioteca Carles Rahola de Girona, i la seva ruta continua els pròxims mesos a diversos espais cívics i culturals d’Olot, Maçanet de la Selva, Salt, Campdevànol, La Vall d’en Bas, Tossa de Mar i Vilafant.\nEl projecte va néixer entorn de la jornada del 8 de març, Dia Internacional de les Dones, l’any 2020 a Castell d’Aro, Platja d’Aro i S’Agaró. Llavors deu il·lustradores professionals van retratar, seguint el seu propi estil, deu dones referents per les aportacions que han fet en coneixements, reivindicacions o lluites socials i que, malgrat els intents de fer-les invisibles, han estat pioneres en els respectius camps. Posteriorment, el catàleg s’ha ampliat amb quatre noves obres, creades també amb motiu del 8-M els anys 2021 i 2022. Per donar ressò a la iniciativa es va fer una presentació en una taula rodona amb les artistes, un portal web (www.donesillustres.com), instal·lacions visuals a l’espai urbà, l’exposició i l’edició d’un miler de jocs de postals amb les imatges i les biografies de les dones protagonistes.\nEn el projecte inicial Marta Bellvehí va retratar Marielle Franco; Bruna Valls, Simone de Beauvoir; Cristina Culubret, Virginia Woolf; Anna Grimal, Hedy Lamarr; Roser Matas, Clara Campoamor; Nirvana Jiménez, Kathy Switzer; Marisa Martínez, Mari Pepa Colomer; Joana Santamans, Malala Yousafzai; Olga Capdevila, Judith Butler, i XuxuLanstrum, Mercè Rodoreda. L’any 2021 es va ampliar amb els retrats de Lynn Mrgulis, de la mà de Gemma Quevedo i Mae Jemison, segons Carmela Maracas. Enguany la col·lecció s’amplia amb l’escriptora afganesa instal·lada a Catalunya, Nadia Ghulam, il·lustrada per Amaia Arrazola; i les nord-americanes Marsha P. Johnson i Sylvia Rivera, considerades dues de les activistes més importants del moviment LGTBI, retratades des de l’òptica d’Arantxa Recio Parra / H A R S A.\nPrevious Previous post: Les obres de reforma i millora de l’aparcament de Plaça d’Europa comencen aquest març\nNext Next post: Castell-Platja d’Aro es mobilitza per donar suport a Ucraïna i països veïns


Jornada en línia: Producció biodinàmica, diversificar i connectar amb l'essència - JARC\n« 7a Jornada oví i cabrum: com ens afectarà la nova PAC\nVols saber com funciona una granja amb producció biodinàmica a Alemanya?\nTens al cap fer el canvi i no saps per on començar?\nEn aquesta jornada anirem a l’essència de la producción d’aliments, explicarem com fer producción biodinàmica o millorar les teves pràctiques mostrant també casos d’èxit.\nSr. Quim Suñer, president de Joves Agricultors i Ramaders de Catalunya (JARC) a Girona.\n11.10h Com tirar endavant un projecte de producció biodinàmica: Diversificació i connexió amb l’essència\nExemple d’explotació agrària a Alemanya\nSr. Jordi Querol i Gavilán, fundador de l’empresa Dreiskel, Formació Biodinàmica amb reconeixement de la Federació Biodinàmica Demèter internacional, encarregada de liderar i certificar la marca Demèter internacional.\n12.30h Precs i preguntes i cloenda de la jornada\nInscripció Jornada tècnica – Ruralcat (gencat.cat) o info@jarc.cat · 639 652 446\nAviram, Equí, Jornada tècnica, Oví i cabrum, Porcí, Ramaderia eco, Vaquí carn, Vaquí llet\n972 20 88 81


Mobles de caixa d'IKEA - treball, la llar\nCom vostè sap, estudi - Espai humà privada, en la qual pot emmagatzemar articles importants per si mateixos, i per treballar en projectes i participar en el treball creatiu. Per treballar l'espai era acollidor i còmode, amb la major cura és triar els mobles per a l'oficina. En aquesta secció es pot veure el que les bombetes i llums són adequades per a la il·luminació, que els prestatges i mobles per a oficina (prestatgeries, aparadors) idealment es poden utilitzar per a l'emmagatzematge. Per descomptat, al catàleg d'IKEA hi ha un gran nombre de taules d'oficina i cadires. Els mobles per als despatxos de casa, Adquirida en botigues d'IKEA, es crea una atmosfera especial a la sala de la sueca Skoromniy, minimalista i, al mateix temps porta l'espai funcional màxima.\nEscrit i taules per a ordinadors\ntapes i potes de la taula\nL'emmagatzematge de documents\nALEX Calaix - Bedoll\n2.8 /5 Avaluació (11 vots)\nALEX Calaix - verd clar\nquadre, gràcies taps no surti del marc. Gràcies al mòdul del darrere panell d'acabat frontal es pot posar al centre de l'habitació.\nALEX Calaix - negre-marró\nALEX Calaix - Negre\nALEX calaix sobre rodes - negre\n2.8 /5 Avaluació (9 vots)\nA les rodes; fàcil de moure, segons sigui necessari.\nAlve Taula d / ordinador portàtil\n3.3 /5 Avaluació (23 vots)\nTaula amb superfície de treball i el compartiment per a un ordinador portàtil; fins i tot un petit espai es transforma en un seient funcional.\nAlrik Seient de treball - vermell\n3.1 /5 Avaluació (95 vots)\nAntífones de treball del llum\n4.0 /5 Avaluació (12 vots)\nARЁD de treball del llum\nLa il·luminació d'accent; Proporciona un corrent concentrada de la llum per a la lectura.\nManipular els avaluadors\nBaldrian Escriptori Cadira N / RV\nTapisseria es pot netejar amb xampú de la tapisseria. Les taques de la tapisseria es poden eliminar amb neteja de tèxtils o una esponja humitejada amb aigua o una solució sabonosa suau.\nBEKANT turística - Blanco\n3.3 /5 Avaluació (57 vots)\nBEKANT turística - blanc / negre\nBEKANT turística - xapa de roure / blanc\nBEKANT turística - xapa de roure / negre\nBEKANT turística - gris / blanc\nBEKANT turística - gris / negre\nBEKANT turística - blanc i negre marró /\nBEKANT turística --negro marró / negre\ntauler d'BEKANT prestatge - blanc\nMuntat sobre un taulell BEKANT organitzar el dipòsit pràctica allibera espai en el taulell.


Com fer videotrucades amb Telegram – TeBa\nInici / Articles / Tecnologia / Com fer videotrucades amb Telegram\nUna altra cosa que has de tenir en compte és que ens centrarem en mostrar el procediment en Android, però que la funció ja està disponible a totes les plataformes, tant en Android com iOS, Telegram Desktop i la versió per a macOS. Si encara no et surt, assegura’t de tenir l’aplicació actualitzada a l’última versió.\nCom fer videotrucades amb Telegram:\nPer fer videotrucades a Telegram, el primer que has de fer és entrar en una conversa amb la persona a la qual vulguis trucar, encara que no escrius res. Dins de la conversa, prem en el botó d’opcions que tens a dalt a la dreta, amb la icona de tres punts en vertical.\nUn cop premis al botó de menú, es desplegarà un petit menú emergent a la part superior de la pantalla. En aquest menú, prem en l’opció de Videotrucada que apareix amb la icona d’una càmera per iniciar la trucada.\nCom a alternativa, també podràs clicar al nom de la persona per entrar al seu perfil. Quan ho facis, veuràs la informació d’aquesta persona i el que has compartit amb ella en converses. A dalt tindràs la icona d’una càmera de vídeo que serveix precisament per a iniciar una trucada de vídeo amb ella.\nIndependentment de quin dels dos camins triïs, quan premis al botó de Trucades de vídeo començaràs a demanar-li una trucada de vídeo a aquesta persona. Quan ho facis, abans que la persona accepti o rebutgi la trucada ja podràs veure’t a tu mateix, i en la part inferior tindràs les opcions per passar a la càmera posterior, aturar el vídeo o el micròfon durant la trucada.\nEntrada anterior: El sistema operatiu de Huawei, HarmonyOS, ja funciona en mòbils, i és molt semblant a Android\nPròxima entrada: Mabrouka


Disc de la setmana: Steve Earle “Train a comin’ “ | Bloc de toies.com\ndissabte, 11 Juliol 2009 by Joan-Carles\nEn la tornada de “American Pie”, Don McLean parlava del 3 de febrer de 1959 com el dia que va morir la música, en referència directa a la defunció en accident d’avió del gran Buddy Holly.\nL’herència musical de Buddy Holly, va seguir al llarg de la història en discos esplèndids de Willie Nelson, The Byrds, Bob Dylan, The Band, Creedence Clearwater Revival, Neil Young, el propi Don McLean, R.E.M, Wilco o Steve Earle (1955).\nPrecisament va ser aquest últim qui va abanderar en 1986 una de les més celebrades resurreccions del country neo tradicionalista, la seva obstinació a rescatar les essències d’una música que havia renegat de les seves arrels, perduda en el almívar pop dels cercles més rancis i reaccionaris de Nashville, juntament amb els seus congèneres Randy Travis, Dwight Yoakam i Lyle Lovett, aquesta música avui la coneixem amb el nom de música Americana.\nPoc amic de les etiquetes, heterodox i maleït gairebé sempre, Steve Earle va poder al principi de la seva carrera haver seguit la basant comercial i artística de Bruce Springsteen o John Mellencamp, amb qui freqüentment se li va comparar, però va preferir transitar pel camí tortuos marcat per altres desheretats del country, com el seu admirat Townes Van Zandt.\nL’èxit li seguiria somrient durant els següents anys i discos “Exit 0” (1987) i “Copperhead Road”(1988), però ningú li va aconsellar sobre els perills de la vida del rockstar, de manera que la seva insistència en el consum de drogues li va acabar per dur, no només a l’ostracisme, sinó també a la presó.\nÀlbum Train a comin’\nCançó que escoltes Goodbye\nAny 1995. El de la resurrecció. Apareix “Train a comin'”, enrere quedaven les addiccions, la presó, l’existència escapant-se-li pel desguàs. Des de 1991, no treia cap disc. Havia qui ja ho donava per acabat, i no solament professionalment. Però Steve es va treure de la màniga un conjunt de cançons velles i noves, seves i alienes (de The Beatles, Townes van Zandt, Norman Blake i The Melodians), que va passar per un filtre acústic, amb un toc country, folk i bluegrass. Ho va fer amb tenacitat i orgull, disposat a ser ell mateix, ens parla de les seves pèrdues i les seves ensopegades sense sonar mai sentimental, vivint cada paraula. Escoltant a Steve Earle en aquest disc, ens adonem que no ens fa falta com i quant una veu és bonica, sinó que aquesta veu ens diu la veritat.\nLa figura de Earle dintre i fora d’Estats Units, sense ser un superventas, ha anat creixent disc a disc en prestigi, la seva discografía es podria dividir en dues etapes vitals distintes: la qual va de 1986 fins a la meva recomanació d’avui Train a Comin´ editat al 1995 , i la què comença en 1996 fins als nostres dies en la què el compromís polític i social té un gran pes i que li acosta a figures com les de Woody Guthrie. Discos com Jerusalem (2002), The Revolucion Starts Now (2004) o Washington Square Serenade (2007) són el testimoniatge del seu fort activisme polític i especialment contra George W. Bush.\nEtiquetes : americana, Música, Steve Earle, Train a comin'\nTaller de fotografia (81) →\nOne thought on “Disc de la setmana: Steve Earle “Train a comin’ “”\nMario on diumenge, 12 Juliol 2009 a les 13:21 said:\nNomés per sentir els Rivers of Babylon penso que val la pena aquests disc!! És una versió fantàstica.. Bé, tot el disc ho és i el paio s’ho fa encara prou bé. Tot un mite que tenia ben oblidat i tu me l’has ressuscitat !! Ara el tindré una bona temporada viu…


Carlos Gabriel Correa Viana - Viquipèdia, l'enciclopèdia lliure\nCarlos Gabriel Correa Viana\nCarlos Gabriel Correa Viana, conegut com a Gabi Correa (Montevideo, Uruguai, 13 de gener de 1968) és un futbolista retirat i entrenador de futbol hispano-uruguaià. Va jurar la Constitució Espanyola el 10 de novembre de 1997.\n13 gener 1968 (52 anys)\n1982–1988 River Plate M.\n1989–1989 CA Peñarol\n1989–1990 CA Peñarol\n1990–1993 Real Murcia 55 (2)\n1993–1994 Real Valladolid 20 (0)\n1994–1998 CP Mérida 118 (7)\n1994–1998 Mérida UD 118 (6)\n1998–1999 Sevilla FC 20 (0)\n2000–2001 Hèrcules CF 9 (0)\n1987–1987 Uruguai U20 7 (2)\n1988–1990 Uruguai 19 (2)\nGabi Correa es va formar en les categories inferiors del CA River Plate uruguaià. Va donar el salt a Europa el 1990, al Real Murcia CF, on va jugar tres anys. Després d'un any en el Real Valladolid, on va debutar a la primera divisió el 5 de setembre de 1993, en el José Zorrilla enfront de l'Sporting de Gijón (0-1).\nDesprés va fitxar per l'UP Mérida, el 1998 es va incorporar al Sevilla FC, que hi era a Segona Divisió. L'agost de 1999 va ser operat d'un tendó d'Aquil·les i va estar diversos mesos de baixa. El seu darrer equip professional va ser l'Hèrcules CF on es va retirar el 2001, després d'una discreta temporada on va patir lesions.\nHa estat internacional amb la selecció de futbol de l'Uruguai en 19 partits, materialitzant dos gols. Va participar en el Mundial d'Itàlia 1990 on Uruguai va caure eliminada en vuitens de final contra la selecció amfitriona.\nCA River Plate Uruguaiana 1988-1990\nReal Murcia CF Espanyola 1990-1993\nReal Valladolid CF Espanyola 1993-1994\nCP Mérida Espanyola 1994-1998\nSevilla FC Espanyola 1998-1999\nHèrcules CF Espanyola 1999-2001\nEls seus primers passos com a entrenador els va realitzar en les categories inferiors del Real Murcia CF com el Juvenil A de Divisió d'Honor Juvenil. Va debutar com segon entrenador del primer equip el 2005 i quan el club destituïx a Juan Martínez Casuco es fa càrrec de l'equip en el partit contra el CD Tenerife, després del qual el club contracta a Sergio Kresic, tornant Correa al seu lloc amb l'equip juvenil.\nEn 2006 fitxa per l'AD Mar Menor-San Javier i després de la desaparició d'aquest, pel Caravaca CF. Després d'una gran temporada on va fregar l'ascens va signar amb el Lorca Deportiva CF de Segona Divisió B. El 19 d'octubre de 2008 és destituït en l'equip murcià després d'un pobre bagatge de 2 victòries, 3 empats i 4 derrotes.\nReal Murcia CF 2006\nAD Mar Menor-San Javier 2006-2007\nCaravaca CF 2007-2008\nLorca Deportiva CF 2008\nObtingut de «https://ca.wikipedia.org/w/index.php?title=Carlos_Gabriel_Correa_Viana&oldid=25181511»\nDarrera modificació: 6 oct 2020 a les 20:13\nLa pàgina va ser modificada per darrera vegada el 6 oct 2020 a les 20:13.


Barcelona. Dijous, 15 de juliol de 2021. 20:00\nActualitzat: Dijous, 2 de setembre de 2021. 14:06\nEn aquest recorregut per la Boqueria, un dels mercats més icònics de la capital catalana, de la mà de la doctora Folch anirem desvelant cada setmana quins són aquells productes que no poden faltar en la nostra dieta i com els hem de consumir. Un recorregut que iniciem avui a Morilla Fruites, una de les parades que més destaquen per l'oferta i els colors vius que presenten totes les fruites i verdures que la Rosa té al seu ampli aparador.\nPerò Folch fa molta incidència en el fet d’iniciar bé una bona digestió a la boca. Per això, apunta com n'és d'important que és mastegar bé tot el que mengem. “Mastegar bé no vol dir comptar fins a 40, sinó fer una pasta a la boca i empassar-s'ho sense trossos”. La doctora incideix en el fet que mastegar bé no significa menjar lent, i que un cop s’aconsegueix, ja no hi ha marxa enrere.


Escriure sense dir res | MACBA Museu d'Art Contemporani de Barcelona\nEscriure sense dir res Mirtha Dermisache: la dificultat de desaprendre\nNo hi busqueu el significat. Si bé la ment identifica els seus signes com a escriptura, és incapaç de descodificar-los. Què són: cartes, missatges xifrats o dibuixos? La seva autora, Mirtha Dermisache, assegura que “això no vol dir res”. Ja l’any 1966, aquesta artista argentina va publicar el seu primer llibre que no deia res: 500 pàgines construïdes com un exercici estrictament visual sense cap referent semàntic. Amb una gran llibertat i esperit de recerca, havia creat un nou gènere d’escriptura: un llenguatge propi que es rebel·lava contra el logos o la paraula reflexionada. Celebrada per Roland Barthes com a “escriptura il·legible”, el seu alfabet privat planteja el repte del desaprenentatge o la deconstrucció del llenguatge.\nOBRES DE MIRTHA DERMISACHE A LA COL·LECCIÓ


El PSC acusa la Generalitat d'afavorir els alcaldables de CiU\nPERE MARTÍ Barcelona. 29/03/2011 00:00\n260x366 El portaveu del PSC, Miquel Iceta, va fer balanç dels primers cent dies del govern de Mas. / ACN El portaveu del PSC, Miquel Iceta, va fer balanç dels primers cent dies del govern de Mas. / ACN\nEl PSC acusa la Generalitat d'estar utilitzant la seva infraestructura institucional per afavorir els candidats de CiU a les municipals. Després de la reunió de l'executiva dels socialistes, el seu portaveu, Miquel Iceta, va explicar que alguns consellers es neguen per "sectarisme" a reunir-se amb alcaldes del PSC per resoldre problemes i, en canvi, ho fan amb el candidat local de la federació nacionalista.\nPer no quedar-se en l'acusació genèrica, va posar dos exemples. El primer, una reunió del conseller de Benestar Social i Família, Josep Lluís Cleries, amb l'alcaldable de CiU de Terrassa, Josep Rull, per parlar de Can Anglada, i el segon, una trobada amb el responsable de l'Agència de Residus de Catalunya Josep Maria Tost amb l'alcaldessa de Sant Cugat, Mercè Conesa, de CiU, per parlar de la ubicació d'un abocador de residus que es farà a Cerdanyola. El consistori socialista d'aquesta segona ciutat també havia demanat la reunió, però no ha rebut resposta. Un altre exemple que va citar Iceta és que el conseller de Territori i Sostenibilitat, Lluís Recoder, faci anuncis a partir de preguntes parlamentàries del candidat de CiU de Terrassa.\nEs tracta, segons els socialistes, d'una "obsessió" per usar el Govern a favor dels alcaldables nacionalistes, prioritzant el candidat abans que l'alcalde. "Amb els antics, tornen els antics mètodes", va afegir Iceta, que va insinuar que han tingut "alguns problemes" per fer llistes en alguns municipis, però com que no tenia cap exemple concret a punt, va evitar precisar més.\nFonts socialistes també van explicar que l'alcalde de Tarragona, Josep Fèlix Ballesteros, ha demanat reunir-se amb Mas i a Presidència li van donar la data del 4 d'abril, aprofitant que el president va a aquella ciutat a presentar la candidata de CiU, Maria Antònia Forns. També han demanat una reunió amb el president de la Generalitat l'alcaldessa de Salt, Iolanda Pineda, i el de Reus, Lluís Miquel Pérez, i cap d'ells ha rebut resposta, sempre segons fonts socialistes. Altres alcaldes, com els de Sant Pere de Ribes, Sant Feliu de Llobregat i Vilanova i la Geltrú, han demanat reunions amb consellers i han estat citats pels delegats territorials del departament.


Dia Internacional de les Dones Rurals - Centre Dolors Piera d'Igualtat d'Oportunitats i Promoció de les Dones\nEl Dia Internacional de la Dones Rurals es va crear amb la finalitat de visibilitzar la contribució de les dones al desenvolupament rural reconeixent la rellevància del seu paper en les activitats agràries, el comerç, la petita empresa, així com la importància del seu treball en l’àmbit familiar. Al novembre del 2007 l’Assemblea General de les Nacions Unides va declarar l’oficialitat d’aquesta celebració.\nEl 1995, en la IV Conferència Mundial sobre la Dona, organitzada per l’ONU a Beijing (Xina), es va instaurar el 15 d’octubre com el Dia Internacional de la Dona Rural. Tenint en compte el rol clau de les dones en la producció d’aliments, es va decidir fixar la data un dia abans del Dia Mundial de l’Alimentació, i es denuncia també que les dones que viuen al camp són les últimes que tenen accés als recursos, a la capacitació i als préstecs financers per a produir aliments.\nA Espanya, l’àmbit rural conté a un terç de la població i afecta al 90% del territori espanyol. Històricament, reconegudes o no, les dones vernen realitzant una notable aportació al manteniment i desenvolupament del sector. L’objectiu principal de commemorar aquest dia és visibilitzar la importància que mereix l’aportació econòmica, social i cultural que fan les dones en àrees rurals d’arreu i la seva decisiva contribució a la seguretat alimentaria especialment a través de la seva tradicional preocupació pel desenvolupament sostenible i la seva intervenció en pràctiques ecològiques


La Baixadeta omple els carrers de portadors espontanis de les bèsties infantils | NacióTarragona\nAquesta tarda els més petits s'han fet grans entregant el seu xumet a la Víbria\nEls portants oficials de les bèsties han deixat el seu lloc a altres nens que han pogut sentir què suposa portar un element festiu\nRedacció | 18/09/2016 a les 20:47h\nArxivat a: Santa Tecla, Víbria, Baixadeta, Santa Tecla 2016\nAquesta notícia es va publicar originalment el 18/09/2016 i, per tant, la informació que hi apareix fa referència a la data especificada.\nLa festa major de Santa Tecla comença amb els més petits, sobretot amb la Baixadeta. Aquest diumenge a la tarda, des del pla de la Seu i fins a la plaça de la Font, l'Aligueta, la Mulasseta, el Lleonet, els Gegants Moros Petits, els Negritos Petits i la Cucafereta han protagonitzat la Baixadeta, un acte dels més esperats durant les festes i que es consolida ja en el calendari festiu.\nLa Baixadeta té la particularitat que qualsevol nen o nena que vulgui portar les bèsties ho pot fer. Avui els portadors oficials ajuden a altres nens que puguin viure per una estona què suposa ser portadors de la Mulasseta, per exemple.\nDesprés de la Baixadeta, cap a quarts de vuit, els més petits de cada casa s'han fet grans. Reposant a la plaça de les Cols, la Víbria ha esperat pacient a què les desenes de menuts li entreguessin el seu xumet i així fer un pas més cap endavant.\nLa Vibría ha ballat per a tot el públic la Cançó del xumet, composta expressament per a aquesta ocasió. Abans del ball de la bèstia, el grup Al Trot Teatre, ha representat una petita performance. El moment ha estat molt especial, ja que la companyia Al Trot Teatre està formada per joves amb paràlisi cerebral del centre La Muntanyeta.\nEls petits han entregat el seu xumet a la Víbria Foto: Júlia Abelló


961 839 000: telèfon addicional per a sol·licitar cita telemàtica amb el centre de salut - Ajuntament de Xirivella\n961 839 000: telèfon addicional per a sol·licitar cita telemàtica amb el centre de salut\n- El número 961 839 000 serveix per a demanar, canviar o anul·lar la cita telefònica amb Medicina de Família, Pediatria o Infermeria - Es tracta d'un servei complementari a la web i a l'APP GVA+Salut; i està atés per fins a 200 locutors/es\n(Xirivella, 11/11/20) La Conselleria de Sanitat Universal i Salut Pública ha activat la línia addicional 961 839 000 per a reforçar l’accessibilitat telefònica als centres de salut. El número de telèfon 961 839 000 funciona des de les 8.00 hores fins a les 20.00 hores tots els dies de la setmana i es pot recórrer a ell per a demanar, modificar o anul·lar cita telefònica amb Medicina de Família, Pediatria o Infermeria d’Atenció Primària.\nLa línia està atesa per fins a 200 locutors/es i presta el mateix servei que la web o l’APP GVA +Salut, és a dir, telefonant al 961 839 000 es pot sol·licitar, canviar o anul·lar la cita telefònica amb Medicina de Família, Pediatria o Infermeria.\nLa persona interessada concerta amb el/la operadora un dia i una hora i, en el moment convingut, rep la trucada del seu metge/sa de família, pediatra o infermer/a. Es tracta d’assistència telemàtica perquè la presencial, per a preservar la seguretat tant de pacients com de professionals, es reserva a casos urgents, no demorables o a aquells que els i les professionals sanitaris consideren necessaris.


Exculpen vuit bombers imputats per una manifestació independentista\nBombers a la plaça del Vi de Girona el dos d'octubre del 2017 / ACN\nLa jutgessa descobreix, després de quatre anys, que molts d'ells ni tan sols hi eren\nMés de quatre anys ha trigat la jutgessa a arxivar la causa contra vuit dels dotze bombers investigats per haver participat en una manifestació independentista el 2 d’octubre del 2017, l’endemà del referèndum d’autodeterminació de l’1-O. La magistrada del jutjat número 2 de Girona ha descobert, finalment, el que ja havien manifestat els vuit imputats ara exculpats en les seves declaracions: cap d’aquests vuit estava de guàrdia, dos estaven de baixa i altres ni tan sols eren a la manifestació. Tot i això, han estat acusats durant quatre anys per un delicte de malversació –la tesi era que havien malversat els diners del seu sou públic anant a una protesta en hores de feina– i un delicte d’odi contra la Guàrdia Civil. La causa, però, continua oberta per als altres quatre encartats, entre els que hi figura el cap de torn.\nEls fets es van registrar el dos d’octubre del 2017 a la cèntrica plaça del Vi de Girona. Una protesta de rebuig a la violència policial durant la jornada del referèndum de l’1-O. Un grup de bombers vestits amb l’uniforme hi van participar. Immediatament, la Guàrdia Civil va denunciar un comboi de vehicles de bombers que va passar el mateix dia 2 per davant de la seva caserna. Arran de la denúncia i de les imatges de la concentració, la magistrada va citar declarar tot un torn de bombers co-acusats. En aquella manifestació hi van participar unes quatre mil persones, segons la Policia Municipal de Girona.\nEls grans protagonistes de la concentració van ser els Bombers de la Generalitat que van ser aclamats pels manifestants. Però, a més, entre d’altres, a la plaça del Vi hi havia treballadors de l’Ajuntament, agents rurals i estudiants, a banda d’autoritats polítiques. Fins i tot, el bisbe de Girona, Francesc Pardo, també hi va participar. A la façana del consistori, un cartell reclamava declarar l’aleshores delegat del govern espanyol, el gironí Enric Millo, com a persona non grata a la ciutat. Els crits contra les forces d’ocupació, les apel·lacions a la vaga general i les consignes a favor de la celebració del referèndum van ser les proclames generals.\nLa instrucció del cas ha continuat i no ha estat fins el passat 21 d’octubre que la magistrada ha decidit treure del procediment vuit dels dotze investigats. “No ha quedat degudament justificada la perpetració del delicte que va donar lloc a la formació de la causa”, assevera la magistrada. En aquest sentit admet que “el dia dels fets cap d’ells estava de guàrdia”. A més, dos dels ara ja exclosos de la causa estaven de “baixa laboral” el mateix dia 2, i la resta d’exculpats “ni tan sols eren a la manifestació”.\nEl fiscal tot i que ha demanat l’arxiu per a aquests vuit bombers, continua la causa contra els quatre restants. Ara bé, amb una acusació inèdita no només de malversació sinó “d’abandonament de funcions”, un delicte poquíssimes vegades aplicat, atesa la seva dificultat provatòria. A més, el mateix ministeri públic reclama, quatre anys després d’iniciada la instrucció, el certificat a la Generalitat de Catalunya per saber que els bombers processats són funcionaris públics o si tenen un règim laboral diferent.\nPart de la interlocutòria d’arxiu on s’exoneren 8 bombers de responsabilitats penals/Quico Sallés\n1-O bombers Fiscalia Girona Interior Manifestació\na pastar fang Octubre 28, 2021 | 19:40\nSón trempats els jutges castellans\nTano Octubre 28, 2021 | 20:24\nLa qüestió, tocar els collons al pròxim. El sistema d'aquest fastigós país.\nEvarist Octubre 29, 2021 | 10:25\nodi a la GC, sempre.\nJordiP Octubre 29, 2021 | 16:04\nEximits, és clar. Baena, rràbia!


Zoo del Pirineu | ZER El Sió\nEl dilluns i el dimarts 26 i 27 d’abril, ens han visitat responsables del Zoo del Pirineu i un munt d’animals (un mussol banyut, una garsa, un ànec collverd, dues tortugues, un xoriguer, una fura, una àliga estepària, una òliba, un falcó pelegrí i algun animal més!\nHem après un munt de coses sobre la nostra fauna!\nCurs 2020/2021, General, Portada Natura 11\nXMC 06/05/2021 a les 16:53\nHola ZER! M’ho vaig passar molt bé el dia de l’excursió. Em van agradar molt tots els animals!! Adéu!!\nAlbert 06/05/2021 a les 16:54\nHola ZER el Sio!!\nAquesta “excursió” va ser molt xula, perquè els animals eren preciosos i a sobre ens el van deixar tocar, i vam aprendre molt.\nJANA 06/05/2021 a les 16:59\nHola amics de la ZER de Sio! A mi m’ha agradat l’oliba i també l´aliga i el conill. M’han agradat tots, i a vosaltres?\njoel 06/05/2021 a les 17:00\nHola ZER el Sió! A mi m’ha agradat molt l’aguila 🙂 🙂\nFTT 07/05/2021 a les 16:52\nEl mini ZOO em va encantar, el noi és diu Xisco i la noia Laia.\nLa meva nota és un10 😉 🙂\nIRB 07/05/2021 a les 16:54\nel Zoo del Pirineus va ser molt “xulo” i vam aprendre moltes coses sobre els animals típics de Catalunya.\nA mi me va agradar tocar la àguila, falcó pelegrí, …\nLa meva nota és un 10 ;):)\nISH 07/05/2021 a les 16:58\nQuan van venir el Xisco i la Laia a l’escola estava molt emocionada!!!\nSobretot quan vaig veure aquells magnífics animals.\nAra em venen ganes d’anar al “Zoo dels Pirineus”.\nLa meva nota és un 100!!! 🙂 😉\nIFS 07/05/2021 a les 17:00\nQuan va venir els del Zoo dels Pirineus va ser molt divertit, sobretot quan un xoriguer va volar per sobre de nosaltres i quasi li tira les ulleres a la professora!\nDSR 07/05/2021 a les 17:00\nHola nens i nenes?\nQuan van venir els animals va ser xulíssim; amb el falcó el conill, l’àliga, i les tortugues, la garsa, la gallina, l’ànec coll verd, el mussol banyut, etc… A vosaltres os va agradar?\nLa meva nota és un 10. 😉 🙂\nBFRC 07/05/2021 a les 17:01\n27/4/2021 va ser un dia molt xulo, perquè van vindre dues persones del Zoo dels Pirineus que es diuen Laia i Xisco.\nVan mostrar molts animals, el que més em va agradar va ser l’àliga.\nClasse petits/petites i la llar de Preixens 12/05/2021 a les 9:22\nAls nens i nenes de la classe dels petits/petites i als de la llar ens van agradar molt els animals. La gallina va pondre un ou i ens el van donar. després el vam obrir i vam veure com era per dins.


2a Fira del Vi de Falset Online, el primer cap de setmana de maig | EbreActiu.cat, revista digital per a la gent activa | Terres de l'Ebre...\nEtiquetes de la terra, vi, falset, do montsant, do priorat, priorat, fires\nL'Ajuntament de Falset, amb la col·laboració de la DO Montsant i la DOQ Priorat, ha decidit que aquest 2021 també hi haurà Fira del Vi de Falset ONLINE, de la mateixa manera que es va fer el 2020, en ple confinament domiciliari. Aquest certamen completament virtual tindrà lloc el cap de setmana del 30 d'abril i 1 i 2 de maig, i podrà seguir-se en les plataformes virtuals de la Fira del Vi; instagram, twitter i facebook (@firadelvifalset), a més de poder-se veure per televisió (TDT), a través del canal de teleservei de l'Ajuntament de Falset.\nDe fet, l'edició d'aquest 2021 tindrà un doble vessant. D'una banda, l'edició online, que tot just acaba de tancar el seu programa, i, d'una altra, la iniciativa que farà possible que tota la comarca del Priorat (tal com ja es va anunciar fa un parell de setmanes) es converteixi en el recinte firal, amb els cellers en el paper d'estands. Les dates de celebració d'aquesta segona iniciativa estan pendents, ara mateix, de l'aixecament del confinament comarcal.\nEl confinament, però, no afecta per a res la Fira del Vi de Falset ONLINE. De la mateixa manera que l'any passat, l'objectiu d'aquesta iniciativa és mantenir viu l'esperit del certamen, i oferir al sector vitivinícola de la comarca del Priorat una plataforma de suport (de la mateixa manera que any rere any ho és la Fira) en un moment que segueix sent molt complicat.\nLa 2a Fira del Vi de Falset ONLINE començarà el divendres 30 d'abril a les 19.00 hores, amb el Tast de Blancs, un clàssic del certamen que permet conèixer, any rere any, els vins blancs que elaboren les dues denominacions vitivinícoles de la comarca del Priorat: DO Montsant i DOQ Priorat. El Tast de Blancs està organitzat , any rere any, per Aguiló Vinateria i Vins i Olis del Priorat.\nPel que fa al dissabte 1 de maig, el programa preveu una inauguració virtual (12.00 h); un tast que permetrà conèixer les garnatxes i carinyenes de la DO Montsant (13.00 h) i, finalment, el “Combat de Vins Montsant” (21.00), un tast poc convencional proposat per aquesta denominació d'origen de la comarca.\nPel que fa al diumenge 2 de maig, el programa s'iniciarà a les 12.00 amb la proposta de la DOQ Priorat, un acte online per conèixer les noves incorporacions a “Els noms de la terra” d'aquesta denominació d’origen. Posteriorment, a les 13.00 hores s'ha programat una xerrada titulada “Com s'ha de tastar un vi escumós?”, a càrrec de Jordi Melendo, autor de la Guia Melendo del Champagne. A les 18.00, finalment, s'emetrà online l'espectacle que du per nom: “Priorat 20.2”, i en la qual el dj Pere Barceló posa música a una vintena de propostes de creadors audiovisuals de la comarca.\nPer a més detalls i informació sobre les activitats online: www.firadelvi.org


El Consell Comarcal crea una taula de treball per introduir el peix de proximitat en els menús escolars del Baix Empordà - Ràdio Palafrugell\nReunió amb les empreses concesionàries del servei\nDins aquesta taula de treball s’han tractat diferents aspectes, des de la dificultat per introduir el peix a l’escola per les espines o el preu, fins els beneficis del consum de peix dins dels menjadors escolars de la comarca i a les llars familiars. Una vegada s’han signat els contractes de la licitació referents a la prestació del servei de menjador gestionat per l’Àrea d’Ensenyament del Consell Comarcal pels propers anys, es va celebrar una primera reunió amb les empreses concessionàries del servei: Eurest Catalunya SL i Bo i Sa, Serveis d’Àpats SL. En aquesta trobada s’han treballat aspectes claus pel projecte, així com el compromís de donar continuïtat a aquesta taula de treball. S’ha de permetre treballar conjuntament per facilitar la introducció del peix de les llotges de la comarca i el territori als més de 3.000 menús que elaboren diàriament.\nPrevista una formació amb més de 150 professionals\nEn el marc del projecte també s’ha previst la realització d’una formació dirigida als equips de menjadors actius, que s’executarà durant el mes de setembre. Hi està prevista que hi participin més de 150 professionals, entre personal de cuina, auxiliars, equips de coordinació i monitoratge. Aquestes formacions estan plantejades en un format online i presencial, amb l’objectiu de donar eines als professionals que permetin sensibilitzar i promoure el coneixement i consum de peix entre l’alumnat del Baix Empordà.\nLa finalitat és que el personal que treballa en els 38 centres d’educació infantil, primària i ESO amb servei de menjador escolar, disposi de la informació, coneixement i eines necessàries per poder fer tallers i donar tota la informació dins de l’espai del migdia, com a espai educatiu, d’acord amb el projecte Temps de Migdia Educatiu al Baix Empordà. Està impulsat per l’Àrea d’Ensenyament del Consell Comarcal, amb el suport d’un Grup Motor, format per membres de la comunitat educativa de la comarca i de l’Aliança Educació 360, una iniciativa educativa, social i política que promou connectar els aprenentatges que es donen en els diferents temps, espais i recursos de dins i fora dels centres educatius.\nPresentació a les empreses\nUn altre dels altres aspectes d’aquesta sessió de treball ha estat la presentació a les empreses de les receptes treballades durant el projecte, amb espècies de proximitat. Aquestes es faran arribar a les famílies acompanyades d’una fitxa tècnica que reculli informació rellevant sobre les espècies, el valor nutritiu, que permetrà reforçar el treball que es desenvolupa dins l’àmbit escolar.\nEl seu compromís es valorar la possibilitat d’introduir-les als menús escolars, així com elaborar-ne una el proper 15 d’octubre, per celebrar que el dia 16 és el Dia Mundial de l’Alimentació. Aquest dia, no només s’elaborarà una recepta amb peix, sinó que també es posarà en valor el projecte de “El Peix a l’escola”. Es portarà a terme una activitat relacionada amb la promoció de la Dieta Mediterrània com a estil de vida saludable, on el peix hi té un paper important. El mateix succeeix amb els prototips que estan executant des de l’IRTA, que tenen per objectiu facilitar el consum de peix a les escoles. Les empreses ho han valorat positivament a l’hora de poder-los introduir dins dels seus menús.\nEtiquetes Alimentació Consell Comarcal del Baix Empordà Educació peix Xavier Dilmé


El metro i el bus tindran serveis mínims del 50% en hores punta, i Rodalies i Regionals, del 33% tot el dia\nDimarts, 06/03/2018 | Actualitzada 08/03/2018 - 13:01\nLa vaga feminista d'aquest dijous, 8-M, tindrà repercussions en el transport públic. Els que s'hagin de desplaçar hauran de tenir en compte els horaris del tren, el metro i l'autobús. El departament de Treball ha decretat els serveis mínims que hi haurà a Catalunya de cara a la vaga general feminista del 8 de març. Pel que fa al transport de viatgers urbà i interurbà, el servei de Rodalies i Regionals de Catalunya operat per Renfe serà del 33% durant tot el dia.\nEls serveis mínims del metro i del bus de l'àrea metropolitana operat per TMB, així com el Tram, serà del 50% en hores punta (des de les 6. 30 hores fins a les 9.30 hores i des de les 17.00 a les 20.00 hores) i del 25% en hores vall.\nLa resta de transports de viatgers urbans i interurbans i el servei d'autobús que uneix Barcelona amb l'aeroport tindran un servei mínim del 50% del servei habitual. Els trens de Llarga Distància convencional i d'Alta Velocitat tindran un servei mínim del 72%. Pel que fa als Avant, el serveis essencials són del 65%.\nEl servei de transport de persones amb disminució i el transport escolar per accedir a centres d'infantil i primària que no tenen transport públic alternatiu disposaran del servei habitual.\nTots els detalls de la manifestació feminista del 8 de març i la vaga de dones\nTemes: Vaga 8 de març Vagues Dones Transport públic Renfe Trens Drets de la dona Autobusos Metro Rodalies Dia de la dona


PSC i Badia en Comú aproven les ordenances fiscals per al 2016 | AEB\nPSC i Badia en Comú aproven les ordenances fiscals per al 2016\nEl passat dimecres, dia 11, va tenir lloc el Ple extraordinari de modificació de les ordenances fiscals per a l’exercici 2016, que es van aprovar provisionalment per 11 vots a favor (PSC i BeC) i 5 en contra (AEB).\nLes principals modificacions van ser exposades per la tinenta d’alcaldessa de l’Àrea de Serveis Centrals, Montserrat Jiménez, que va explicar que el criteri polític que s’havia seguit per elaborar les ordenances fiscals havia estat el de no incrementar en excés la pressió fiscal però garantir el nivell d’ingressos adient per mantenir els serveis públics, el que es tradueix en la congelació de les taxes com a criteri general.\nEl posicionament de l’AEB va ser presentat pel regidor Álvaro Pacheco, que va defensar, entre d’altres, que “qui més té, més ha de pagar” i va lamentar que l’IBI s’apugés igual per a tothom i, en canvi, l’IAE no s’hagués modificat. Finalment, l’alcaldessa, Eva Menor, va afegir que el seu grup municipal no es nega a treballar en la modificació d’aquest impost però va subratllar la necessitat de fer un estudi en profunditat que avaluï l’impacte d’una mesura d’aquesta transcendència.\nEntre les novetats més destacades de les ordenances fiscals per a 2016 hi ha:\nEn la taxa pel servei de gestió de residus, s’ha augmentat el topall per accedir a la reducció del 90 % de l’import de la tarifa. A partir d’ara, la mitjana d’ingressos de la unitat familiar per persona i any que dóna dret a aquesta bonificació serà de 2.700 euros, en lloc del 2.500 de l’any passat.\nA la taxa per a la prestació de serveis esportius i usos d’instal·lacions esportives, s’incorpora l’exempció de la matrícula en cas que no existeixin rebuts pendents i la gratuïtat de l’entrada dels infants menors de 3 anys.\nPel que fa a l’Impost sobre Béns Immobles (IBI), s’ha decidit mantenir el tipus que es va aplicar el 2015, que era del 0,67 %. Com a novetat, i per facilitar a les famílies el pagament de l’impost, s’introdueix el pagament fraccionat en dos trams: el primer al mes de juny i el segon a l’octubre.\nEn la taxa per l’ocupació de parades al mercat ambulant setmanal, es redueix la taxa per l’ocupació de terreny amb parades de venda no sedentària que passa de 2,50 euros per metre lineal i dia a 2,14 €/m lineal i dia.\nA més, es van aprovar provisionalment dues noves imposicions: la taxa per a la prestació de serveis especials de la Policia Local, per activitats en les que es requereixi la seva presència (a excepció dels actes en què col·labori l’Ajuntament) i el preu públic pel servei d’aparcament soterrani a l’avinguda de Burgos.\nFinalment, es va aprovar, també provisionalment, el calendari fiscal per a l’exercici del 2016.\nTots aquests acords se sotmetran a exposició pública durant 30 dies hàbils. Transcorregut aquest període sense haver-se presentat al·legacions, els acords adoptats quedarien definitivament aprovats.\nEtiquetes: 2016, Alternativa d'eSquerres, Badia, Badia en comú, Calendari fiscal, Ordenances Fiscals, Ple Municipal, PSC\n← Solidaritat amb el poble parisenc\nQue pagui més el que més té →


Casa Teixidó està ubicada a La Plana de Mont-Rós, un poble petit i tranquil, enmig de La Vall Fosca.\nDisposa d'un allotjament rural independent (ARI) de 6 places.\nL'apartament disposa d'una àmplia cuina totalment equipada amb nevera, vitroceràmica, microones, congelador, rentavaixelles, rentadora, televisor, draps de cuina... Un gran menjador amb televisor, dvd, wifi i calefacció en tots els espais. Alhora es composa de 3 habitacions (1 matrimoni- 1 triple 1 individual amb possibilitat de supletori), completament equipades amb la roba de llit i les tovalloles incloses. Dos banys complerts (un amb dutxa i l'altre amb banyera, secadors de cabell i miralls d'augment). A l'exterior es pot gaudir d'una terrassa, barbacoa i jardí.\nSer a l’entrada del poble li otorga el plaer de gaudir de la proximitat del riu Flamisell, els multicolors boscos pallaresos i els poblets veïns dalt de les muntanyes dels voltants.\nI pel que fa a les activitats, podeu gaudir de tot el que La Vall Fosca us ofereix: agenda cultural, senderisme per rutes de la vall, miradors,etc. Teniu a 10 minuts una de les entrades (amb Telefèric de Sallente a l'estiu) al Parc Nacional d´Aigüestortes i Sant Maurici: la zona lacustre d’Estany Gento, una de les més importants en nombre de llacs dels Pirineus. Amb la possibilitat de fer una visita guiada al museu i a la Central Hidroelèctrica de Capdella. A uns 30 minuts en cotxe: hi ha Sort-Llavorsí, on podeu fer qualsevol esport d'aventura (ràfting, barrancs, piragüisme, esquí a Espot i Port Ainé) o probar sort a la loteria de “La Bruixa d´Or”. I també queda molt a prop Boí Taüll, amb les seves esglésies romàniques recentment declarades Patrimoni Universal de la Humanitat, i la seva estació d´esquí. O podeu visitar els jaciments del cretaci descoberts a Isona i el seu Museu dedicat als dinosaures. A més, cada època de l’any té els seus propis atractius: caça, pesca, bolets, festes majors,... i tots els colors de la natura.


80 grams | Comunicació literària: Especials :: Sant Jordi 2011 - La paradeta digital d'e-books\nEspecials :: Sant Jordi 2011 - La paradeta digital d'e-books\nFins divendres tria i remena a la Paradeta 80grams de Sant Jordi. Cada dia t'oferirem diverses propostes literàries de diferents gèneres i formats perquè puguis escollir amb calma quin llibre regalaràs aquesta diada.\nLa cinquena i última Paradeta 80grams és un mica especial, la dediquem als llibres digitals, llibres que pots comprar actualment en format electrònic a la xarxa!\nNil Barralés un pseudònim. L'autor daquest llibre és un dels escriptors més reconeguts del nostre país, que s'estrena en el gènere negre amb "Lhome que dormia al cotxe", el primer cas d'una sèrie protagonitzada pel seu personatge homònim. Ha decidit ocultar la seva identitat com a part del misteri.\nEl Víctor Negro és un treballador social que coordina l'atenció a gent gran sense gaires recursos. Fa uns mesos que l'ha deixat la nòvia, i encara no ho ha acabat de pair.\nDurant la seva joventut, el pintor més genial del segle XX es va establir uns mesos a Horta de Sant Joan, un poblet del sud de Catalunya, on va viure unes misterioses aventures que el van marcar profundament.Molts anys després, el famós periodista Leo Vidal rep l'encàrrec d'un ric galerista de Sitges de localitzar un quadre desaparegut de Picasso que conté la clau de la seva creativitat.\nAndreu Farré es fica en un bon embolic quan accepta fer de guia turístic en un creuer per la Mediterrània per a les filles dels Hoover, un magnat navilier nord-americà xerraire i enredaire, i la seva peculiar dona.\nMaurici Pla és una veu literària d’una singularitat notable. En aquesta novel·la explora, amb una tècnica paral·lela a la del còmic de línia clara i un humor maliciós i juganer, els límits i el valor de les coses i les relacions humanes, de l’engany, l’estafa i l’estupefacció.\nUna estrena literària inesperada. Una novel·la poblada per una xarxa de personatges que busquen el seu lloc al món, escrita amb humor i amb trets autobiogràfics. La novel·la transcorre entre la Barcelona grisa, lenta i temorosa dels anys seixanta, on queden restes d'un temps que s'acaba, i l'actualitat, envoltada de decisions ràpides i passions breus.\nMatins grisos és la crònica intensa d'una família sacsejada per la Història. Al llarg del segle convuls que va des de les bombes del Liceu fins a la mort de Franco, la família Llopart pateix en carn pròpia bona part dels conflictes que viu el país.\nCom cada any per Tots Sants, l'Èlia de cal Pedró torna al poble per fer la visita de rigor al cementiri i passar uns dies amb son pare i sa tieta. Amb 34 anys fets, la parella l'acaba de deixar i la crisi fa estralls en el despatx d'arquitectura on treballa a Barcelona. Ara es disposa a aprofitar el pont per posar ordre, si més no, als pensaments.\nPremi Josep Pla 2011\nLes partides de tenis al migdia, les demostracions de popularitat a la tribuna del Barça, els vermuts al Turó Park i les tardes de compres a l'Illa Diagonal: aquesta és la plàcida existència que l'empresari Amadeu Conill va haver de sacrificar l'estiu de l'any 2007 per salvar la seva empresa i la seva pròpia vida.\nEn la seva tercera novel·la, Martí Gironell tracta per segona vegada en clau de ficció un personatge real, en aquest cas el monjo de Montserrat Bonaventura Ubach, artífex de la Bíblia de Montserrat i del museu de l’Orient Bíblic d’aquest monestir, creat el 1911.\nFes-nos les teves recomanacions d'e-books!\nOmplim la Paradeta 80grams llibres digitals!


L’Institut Joan Brudieu acull estudiants del Québec - El Periòdic d'Andorra\nL’Institut Joan Brudieu acull estudiants del Québec\nS’ha renovat el programa d’intercanvi lingüístic amb la regió canadenca\nGrup d’intercanvi del curs. | RÀDIOSEU\nEls alumnes de l’Institut Joan Brudieu de la Seu d’Urgell participaran per segon any consecutiu en el Programa d’Intercanvi lingüístic Catalunya-Québec. Aquest projecte, impulsat pel departament de Francès del centre, permet als estudiants urgellencs traslladar-se durant tres mesos al Québec, després d’acollir també joves canadencs a la Seu. D’aquesta manera, segons informa RàdioSeu, l’objectiu de la iniciativa és desenvolupar les competències en les llengües de cada país i fomentar la integració i l’aprenentatge d’una nova cultura.\nAixí doncs, des de dimarts i fins al 5 de desembre, dues estudiants del Canadà, Samantha Desmarais i Lelyn Sims, són acollides per les famílies de les joves Laia Grau i Júlia Roquet. Posteriorment, del 17 de gener fins al 12 d’abril, aquestes urgellenques gaudiran d’una estada de tres mesos en diferents regions canadenques.


El CTT Olot valora positivament els primers mesos de temporada a la Divisió d'Honor - Garrotxa Digital\nComentaris tancats a El CTT Olot valora positivament els primers mesos de temporada a la Divisió d’Honor\nI els qui també estan passant per un bon moment de resultats,. Són els jugadors del Club Tenis Taula Olot Gabinet Permar, que sumen set victòries i tres derrotes en aquesta primera part de la temporada a la divisió d’honor. A partir del 2019 Anton Kotov deixarà el club i serà Pankaj Kumar qui agafarà el seu relleu, amb l’objectiu de mantenir la categoria. El club està, també, immers, en una campanya de recollida de fons per més d’un centenar d’infants de Ghana.\nEl Club Tenis Taula Olot Gabinet Permar valora positivament la primera part de la temporada. A l’inici del curs tenia entre mans l’objectiu de mantenir-se en una categoria tan complicada com és la divisió d’honor, objectiu que estan assolint gràcies a les set victòries i només tres derrotes fins el moment.\nXevi Sellas, vicepresident CTT Olot.”No era fàcil, era una cosa que no havíem assolit mai, estar a la segona millor categoria estatal del tenis taula, i l’experiència està sent positiva.”\nUna de les claus d’aquests bons resultats ha sigut l’alt percentatge de victòries d’Anton Kotov, que va jugar fa uns dies contra el Badalona els seus últims partits. El seu relleu l’agafarà un altre gran jugador del club: Pankaj Kumar.\nXevi Sellas, vicepresident CTT Olot.”La segona part d’aquesta temporada incorporarem en Pankaj Kumar, que ja el coneixem, i a veure si aconseguim acabar de mantenir la categoria que en bona línia estem.”\nAl marge de la vessant estrictament esportiva, el club està immers des de fa temps amb una campanya solidària de Mans Unides amb 154 nens i nenes de Kete Krachi, a Ghana, per tal d’aconseguir una nova escola i millorar les seves condicions de vida i la lluita contra la fam, i ho fan a partir d’unes tasses.\nEnric Llagostera, president insígnia CTT Olot:”Falta una petita apretada aquests trenta dies que ens queden per passar comptes amb Mans Unides, i estem segurs que anirà bé. Potser som capaços de fer-ne 4.000 més, si en venem moltes! No, però de moment volíem complir amb el que ens vam comprometre des d’un inici amb Mans Unides, i aquestes 4.000 tasses venudes.”\nLes tasses es poden trobar en una vuitantena a de comerços olotins a més de les instal·lacions del CTT Olot, al pavelló nou d’esports.\nctt olot gabinet permar


El Trompellot: Recarrega inalàmbrica ultraràpida per a vehicles elèctrics\nRecarrega inalàmbrica ultraràpida per a vehicles elèctrics\nA Saragossa, al nord-est d'Espanya, un grup de científics han desenvolupat un revolucionari punt de recàrrega per a vehicles elèctrics.\nEs tracta d'un projecte pilot en què els cotxes elèctrics es recarreguen en tan sols 20 minuts, sense utilitzar cap cable.\nÉs un sistema que funciona amb una bobina que va enterrada al paviment de l'estació; que s'energiza des de la xarxa elèctrica i quan el vehicle es posiciona correctament sobre l'estació, estableix una comunicació entre el vehicle i l'estació. Aquesta bobina transfereix energia al vehicle. És molt flexible a nivell dels vehicles que es poden arribar a carregar. Podem carregar turismes, furgonetes i fins a autobusos elèctrics.\nEls científics creuen que la tecnologia de recàrrega per inducció electromagnètica és més senzilla, fiable i resistent al vandalisme. A més de tenir un menor impacte visual. Ara tracten de demostrar la seva viabilitat tècnica.\nL'estació de càrrega ha estat desenvolupada per científics d'un centre europeu d'investigació que tracta de sensibilitzar els ciutadans per aquesta opció energètica.\nTambé han creat un sistema per ajudar els conductors a col·locar correctament el seu vehicle sobre les bobines de recàrrega.\nI per això, han hagut de prendre en compte els camps magnètics, estudiar l'òptica i desenvolupar diferents algoritmes.\nEncara queda per desenvolupar la capacitat de connexió i compatibilitat de freqüències en el punt de recàrrega.\n-Recarrega inalàmbrica d'alta eficiència per a cotxes elèctrics\n-Vehicles impulsats per electricitat (VE)\nEtiquetas: 1 bat-a cmc, 1BAT A, 2014-2015, ctoxeinalambric, ibarsnicolaus\nCarles Hernández 23 de mayo de 2015, 7:38\nEm pareix molt interessant la idea ja que aquest any en tecnologia he profunditzat en el tema de la transmissió d’energia per inducció. Per ara sols coneixia les plaques d’inducció que utilitzem a les cuines però la manera de posar en practica aquest invent em pareix molt bona. Així reduïm l’efecte Joule , la pèrdua d’energia en forma de calor al passar corrent per un conductor, i també fem possible carregar el vehicle en menys temps. Ja que aquest és un dels principal problemes dels vehicles elèctrics. Per altra part, però ja més difícil, faltaria rematar l’invent amb carrils de carrega per a evitar parar en viatges llargs.


La Cambra de Barcelona estima que Catalunya tancarà el 2021 amb el 50% de la despesa turística precovid\nPublicat 07/10/2021 13:26CET\nLa Cambra de Barcelona ha estimat que Catalunya podria tancar el 2021 assolint el 50% de la despesa turística precovid, cosa que representaria el 6,6% del PIB, uns 16.000 milions d'euros.\nEn un comunicat aquest dijous, l'entitat cambral ha explicat que si es tenen en compte els principals indicadors turístics, es percep que l'arribada a Catalunya de viatgers nacionals ha passat de caure un 14,8% al juny a augmentar un 19,1% a l'agost.\nEn el cas dels viatgers residents a l'estranger, la corporació de dret públic ha indicat que també s'observa "una millora" amb caigudes menys accentuades, si bé encara notables.\nNo obstant això, la despesa mitjana diària del turista resident presenta una tendència a la baixa, ja que tot i l'estalvi derivat de la pandèmia, ha passat dels 81 euros d'abans de la pandèmia als 72 euros actuals.\nQuant a l'oferta turística, el nombre d'establiments hotelers oberts a l'agost a Catalunya superava els 2.300 i el grau d'ocupació va ser del 64,7%, i la demanda més baixa de turistes ha suposat un ajust de l'oferta que ha permès mantenir els preus del sector.\nLa facturació mitjana per habitació ocupada en establiments s'ha situat a l'agost en 106 euros en total, prop dels 110 euros que es van assolir el mateix mes del 2019, mentre que per categories la facturació s'ha situat com a mínim en un 93% del nivell prepandèmia en tots els casos, que arriba fins al 98% en la categoria de quatre estrelles.